పిఎస్‌వి గరుడ వేగ

పిఎస్‌వి గరుడ వేగ  2017 నవంబరు 3న విడుదలైన తెలుగు సినిమా.

కథ
నిరంజన్‌ అయ్యర్‌(ఆదిత్‌ అరుణ్‌) ఓ విలువైన సమాచారాన్ని ఎవరికో ఇవ్వడానికి ఇంటర్నెట్‌ ద్వారా బేరసారాలు చేస్తుంటాడు. అయితే నిరంజన్‌ను కొందరు వ్యక్తులు చంపడానికి ప్రయత్నిస్తుంటారు. మరోవైపు నేషనల్‌ ఇంటెలిజెన్స్‌ ఏజెన్సీ ఆఫీసర్‌ శేఖర్‌(రాజశేఖర్‌)కు వృత్తి అంటే ప్రాణం. తను చేసే పనిని ఎవరికీ చెప్పడు..చెప్పుకోకూడదు. కాబట్టి తన భార్య, పిల్లాడుతో సమయాన్ని కేటాయించలేకపోతుంటాడు. దాంతో శేఖర్‌ భార్య స్వాతి(పూజా కుమార్‌), అతని నుండి విడిపోవాలనుకుంటుంది. ఓ రహస్య ఆపరేషన్‌లో భాగంగా శేఖర్‌, నిరంజన్‌ని అరెస్ట్‌ చేస్తాడు. శేఖర్‌, నిరంజన్‌ని చంపాలని కొంత మంది ప్రయత్నిస్తారు. అసలు వారెవరు? నిరంజన్‌ దగ్గరున్న సమాచారం ఏమిటి? నిరంజన్‌ను శేఖర్‌ కాపాడాడా? జార్జ్ ఎవ‌రు? జార్జ్‌కు, శేఖ‌ర్‌కు సంబంధం ఏంటి? అనే విషయాలు కథలో భాగంగా సాగుతాయి.

తారాగణం
రాజశేఖర్ (నటుడు) - శేఖర్ కుమార్ - జాతీయ దర్యాప్తు సంస్థ అధికారి
శ్రద్దా దాస్
ఆలీ (నటుడు)
పూజా కుమార్
పోసాని కృష్ణమురళి
అవసరాల శ్రీనివాస్
సన్నీ లియోన్
చరణ్‌దీప్

సాంకేతికవర్గం
నిర్మాణ సంస్థ: జ్యో స్టార్‌ ఎంటర్‌ప్రైజెస్‌
సంగీతం: భీమ్స్ సెసిరోలియో, శ్రీచరణ్‌ పాకాల
సినిమాటోగ్రఫీ: అంజి, సురేష్‌ రగుతు, శ్యామ్‌ ప్రసాద్‌, బకూర్‌ చికోబవా
కథ: ప్రవీణ్‌ సత్తారు, నిరంజన్‌ రెడ్డి
నిర్మాత: ఎం.కోటేశ్వర్‌ రాజు
దర్శకత్వం: ప్రవీణ్ సత్తారు

వివాదం 
గరుడ వేగ చిత్ర ప్రదర్శనను నిలిపివేయాలంటూ హైదరాబాదు సిటీ సివిల్ కోర్టు చిత్ర నిర్మాతలకు, దర్శకుడికి, యూట్యూబుకి ఏప్రిల్ 12, 2018 న సమన్లు జారీ చేసింది. హైదరాబాదుకు చెందిన యురేనియం కార్పొరేషన్ ఈ సినిమా తమ సంస్థ ప్రతిష్టను దిగజార్చేలా ఉందని న్యాయస్థానంలో ఫిర్యాదు చేసింది.

మూలాలు

బయటి లంకెలు

2017 తెలుగు సినిమాలు
రాజశేఖర్ నటించిన చిత్రాలు
పోసాని కృష్ణ మురళి సినిమాలు
నాజర్ నటించిన చిత్రాలు